Sagunt s’adherirà a la Xarxa Pública de Serveis Lingüístics Valencians
27 de març 2019

El Ple de l’Ajuntament de Sagunt, celebrat dimarts 26 de març, va aprovar per unanimitat la sol·licitud d’adhesió a la Xarxa Pública de Serveis Lingüístics Valencians. Proposada pel Gabinet de Promoció del Valencià-Aviva, este servici que ofereix la Generalitat Valenciana té com a finalitat reforçar la comunicació entre tots els àmbits implicats, reunint els servicis lingüístics de les entitats locals i de les universitats públiques en una estructura pròpia de la Generalitat que afavorisca el treball en xarxa i genere la màxima rendibilitat en el procés de normalització lingüística.

L’acord plenari fa constar que l’Ajuntament de Sagunt disposa d’un espai per a desenvolupar les tasques d’este servici amb tècnics amb la qualificació professional adequada. A més, l’expedient designa com a representant i suplent de l’Ajuntament de Sagunt per a formar part de la xarxa un tècnic del Gabinet de Promoció del Valencià-Aviva de l’Ajuntament de Sagunt i el regidor de Normalització Lingüística que ocupe el càrrec en cada moment, respectivament.​

  

​​​![](/media/nyofwniy/33_cartell_web.jpg)  
  

*   [](http://www.facebook.com/sharer.php?u=https://aytosagunto.es/va/actualitat/sagunt-s-adherira-a-la-xarxa-publica-de-serveis-linguistics-valencians/ "Facebook")
*   [](http://twitter.com/share?url=https://aytosagunto.es/va/actualitat/sagunt-s-adherira-a-la-xarxa-publica-de-serveis-linguistics-valencians/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-s-adherira-a-la-xarxa-publica-de-serveis-linguistics-valencians/ "Linked In")
*   [](mailto:?body=https://aytosagunto.es/va/actualitat/sagunt-s-adherira-a-la-xarxa-publica-de-serveis-linguistics-valencians/)